אמפא

אמפא היא חברת החזקות ישראלית. שמה של חברת אמפא מגיע מתרגום ראשי התיבות לעברית של שם החברה באנגלית – AMerica Palestine Automobile Co. אמפא נוסדה בשנת 1933 על ידי זאב גרודצקי ובוריס פרסיץ. אמפא שימשה כסוכנת של משאיות ברוקווי(אנ'), מנופי קונטיננטל וסוכנת משנה לאזור תל אביב של חברת מוריס(אנ') לייצור מכוניות. משנת 1945 ייבאה לישראל מכשירי רדיו של חברת פילקו מארצות הברית. בשנת 1949 נכנסה לשותפות עם הארגז להקמת מפעל אמקור לייצור מקררים ובשנת 1950 החלו 80 פועלי אמקור בהרכבת מקררים, כשחלקי המקרר ואף המנוע היו מתוצרת החברה האמריקנית פילקו. בשנת 1953 הקימה בשותפות את מפעל אמרון לייצור מקלטי רדיו. אמפא שימשה עבור חברות אלו מפיצה בלעדית, בנוסף להיותה סוכנת של צמיגי ג'נרל. בשנת 1958 הקימה את חברת אמצור למוצרי פלסטיקה. אמפא עצמה הקימה מערך של טכנאי שירות עבור מוצרי אמקור. במאי 1963 הקימה אמפא חברת השקעות ובאוקטובר 1963 הנפיקה מניות בבורסה. אמפא המשיכה להתנהל כחברה פרטית, בה הושקעו כספים של אמפא השקעות. בשנת 1964 הקימה בכספי קרן ההשקעות את מפעל אמבין לייצור דלתות ומוצרי פלסטיק, בה החזיקה אמפא (50%), יחד עם החברה להשקעות של בנק מזרחי, מר טייבר, יונה גסטנר (10%) ואמגט. בסוף 1969 החזיקה אמפא השקעות כ-17.5% ממניות אמפא, 5% ממניות אמקור, 7% מצמיגי שמשון ו-50% מאמבין. כן השקיעה בחברת הנדל"ן, "חברה ארצית לפיתוח השקעות" ובית ההשקעות "מוריץ את טוכלר". בשנת 1970 רכשה אמפא שליש ממניות חברת פטרולגז. בשנת 1973 החלה אמפא בהקמת מפעל למוצרי זכוכית סיבית בשדרות, שהסבה לחברה הפסדים גדולים בשנות ה-70 משום שכלל לא הופעלה עקב השפל בענף הבנייה. בשנת 1975 הקימה את אמהב לייצור מתקנים למפעלים. כן החזיקה 26% בחברת מל"ל. בשנות ה-90 החלה להשקיע בחברות תעשייה ביטחונית. בשנת 1996 רכשה "אמפא השקעות" את חברת "אויוניטק", שעסקה בפיתוח מערכות ממוחשבות לניהול המידע בתא הטייס. כעבור שלוש שנים מכרה אותה לחברת "ארגוטק", זרוע ההשקעות של קבוצת פורמולה מערכות. כמו כן השקיעה בחברת "טראנס מערכות ביטחון וטכנולוגיות", שפיתחה גדר ביטחון הקלועה מסיבים אופטיים. החברה נרכשה, במסגרת הליכי הסדר נושים, על ידי חברת אינטרגאמא שהייתה שותפה בבעלות. בשנת 1998 נמכרה השליטה באמפא לידי קבוצת משקיעים בראשות אשר ושלומי פוגל. לטענת שלומי פוגל, אמפא הייתה אז בשקיעה בגלל היבוא של מוצרי חשמל מהמזרח הרחוק. תחת ניהולו של פוגל עברה אמפא לעיסוק במימון ובנדל"ן. בשנת 2003 נמכר בית ההשקעות "מוריץ את טוכלר" לחברת "ביטוח ישיר". בשנת 2021 קיבלה החברה את הזיכיון למותג WeWork בישראל ואחראית להשכרת מתחמי המשרדים של המותג. נדל"ן מניב - באמצעות "אמפא נדל”ן" בנייה למגורים - באמצעות "אמפא ישראל" מימון חוץ בנקאי - באמצעות "אמפא קפיטל" שהוקמה על בסיס "חברת השקעות לפיתוח התעשייה בישראל" שנרכשה מידי הבנק לפתוח התעשייה בשנת 2000. חקלאות - בשנת 2016 רכשה מכונס הנכסים של אגרקסקו, חברת היצוא החקלאי שקרסה, את עסקי התותים שלה. העסקה כללה מרכז מו"פ לגידול ופיתוח זני תותים, ואת הזכויות ל"אורלי", זן פופולרי בשוק המקומי וליצוא תעשייה - מחזיקה ב-50% ממניות חברת "אמרז" המתמחה בייצור אריזות פלסטיק ומוצרים מוגמרים אתר האינטרנט הרשמי של אמפא שירות לחצי מיליון אזרחים, דבר, 3 באוקטובר 1958 מפעל פילקו (לימים אמפא), ייצור רדיון אמרון. יומני כרמל דצמבר 1953 (התחלה 4:05) ייצור מזגנים במפעל אמקור, סרטי גבע (בצרפתית), 1958 (התחלה 5:52) אודות, באתר AMPA GROUP לחברת אמפא, דבר, 14 בספטמבר 1943 7.5 מיליון הושקעו באמפא, דבר, 1 באוקטובר 1958 מכונית שמונה, המשקיף, 24 בנובמבר 1939 החלטתי לרכוש לעצמי מכונית, דבר, 8 ביולי 1946 פילקו, משמר, 14 ביוני 1945 הונחה אבן פינה לביח"ר למקררים חשמליים, על המשמר, 21 בנובמבר 1949 כולם רוצים מקרר חשמלי במטבח, באתר ישראל היום ייצוא ראשון של מקלטי רדיו ממפעל בהרצליה, דבר, 7 בספטמבר 1953 אמפא, מעריב, 18 בספטמבר 1953 מפעל פלסטיקה מוקם בהרצליה, דבר, 13 בנובמבר 1958 ביהח"ר אמצור בהרצליה ירחיב ייצורו להגדלת הייצוא, דבר, 30 במרץ 1966 אמפ"א הנהיגה שירות ניידות למקרים דחופים, דבר, 6 באפריל 1971 אמפא מסתערת על שיפור השרות ללקוחותיה, דבר, 10 בינואר 1975 אמפא מציעה אמיסית מניות מעניינת, דבר, 23 באוקטובר 1963 עוזי גרסטנר נקלע לחובות בסך 40 מיליון ל"י, מעריב, 16 בינואר 1980 יאיר אהרוני, מבנה והתנהגות המשק הישראלי, צ׳רקובר מוצאים לאור, 1976, עמ' 270 ארבעה מפעלים יוקמו באשקלון, דבר, 11 במאי 1964 אמפא תקים באשקלון מפעל לאביזרי בניין, דבר, 16 בפברואר 1964 רווחי אמפא השקעות גבוהים מהסכום המשתקף במאזנה, מעריב, 20 במאי 1970 אמפא נכנסה לענף הגז, מעריב, 4 במאי 1970 גידול של כ-40% ברווחי אמפא השקעות, דבר, 11 ביוני 1973 הפסד בחברת ההשקעות של "אמפא", דבר, 25 במאי 1977 אמפא מכרה ציוד אמסיב, דבר, 23 ביוני 1978 אמפא השק' הקימה חברה לייצור מתקנים למפעלים, דבר, 19 ביוני 1975 אין גידול ברווחי חברת אמפא השקעות, דבר, 12 ביולי 1976 אמפא: רווח הון של 2.5 מ' ש' מהכנסת ארגוטק לאויוניטק, באתר גלובס, 21 בינואר 1998 טראנס מערכות תתקין גדר ביטחון בבסיס בדרום קוריאה, באתר גלובס, 20 בנובמבר 1997נשבר המונופול של חברת מגל: טרנס מערכות תספק גדרות גבול לצה"ל, באתר גלובס, 12 ביוני 2002 אינטרגאמא הצילה את טרנס וטרנסוויי, באתר גלובס, 8 ביולי 2003 אמפא - אשר פוגל השלים השתלטות ב-35.4 מ' ד', באתר גלובס, 1 בספטמבר 1998 שלומית לן, ‏הכירו את הטייקון האנונימי שבדרכו לאקזיט של חצי מיליארד שקל, באתר גלובס, 4 בספטמבר 2010 אלי דניאל, קבוצת צור שמיר השלימה רכישת חברת הברוקרים מוריץ טוכלר, באתר הארץ, 4 בספטמבר 2003 גולן חזני, משנים מודל עבודה: WeWork מעבירה לאמפא את הזיכיון למותג בישראל, באתר כלכליסט, 14 באפריל 2021 הושלמה מכירת החברה להשקעות של הבנק לפיתוח התעשייה לאמפא, באתר גלובס, 15 באוקטובר 2000 אילן מוסנאים, אמפא השלימה רכישת חברת השקעות לפיתוח התעשייה תמורת 212.3 מיליון שקל, באתר TheMarker‏, 15 באוקטובר 2000